Fra fredag den 8. juli indføres der overhalingsforbud for lastbiler på en udvalgt strækning syd for Limfjorden.

Forbuddet kommer til at gælde i fire timer i myldretrafikken om morgenen og igen i fire timer i den tætte trafik om eftermiddagen. Overhalingsforbuddet for lastbilerne begynder lige syd for Limfjorden og strækker sig ned til afkørsel 32. Ordningen er i første omgang en forsøgsordning, som kører frem til 1. december 2012.